CELEX: 62010CA0492
Language: el
Date: 2011-12-01 00:00:00
Title: Υπόθεση C-492/10: Απόφαση του Δικαστηρίου (πρώτο τμήμα) της 1ης Δεκεμβρίου 2011 [αίτηση του Unabhängiger Finanzsenat, Auβenstelle Linz (Αυστρία) για την έκδοση προδικαστικής αποφάσεως] — Immobilien Linz GmbH & Co. KG κατά Finanzamt Freistadt Rohrbach Urfahr (Φορολογία — Οδηγία 69/335/ΕΟΚ — Έμμεσοι φόροι — Συγκεντρώσεις κεφαλαίων — Άρθρο 4, παράγραφος 2, στοιχείο β' — Πράξεις που υπόκεινται στον φόρο εισφοράς — Αύξηση της εταιρικής περιουσίας — Παροχή πραγματοποιηθείσα από εταίρο — Ανάληψη των ζημιών βάσει μιας προγενέστερης αυτών δεσμεύσεως)

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 32/11
            
         Απόφαση του Δικαστηρίου (πρώτο τμήμα) της 1ης Δεκεμβρίου 2011 [αίτηση του Unabhängiger Finanzsenat, Auβenstelle Linz (Αυστρία) για την έκδοση προδικαστικής αποφάσεως] — Immobilien Linz GmbH & Co. KG κατά Finanzamt Freistadt Rohrbach Urfahr
   (Υπόθεση C-492/10) (1)
   
   (Φορολογία - Οδηγία 69/335/ΕΟΚ - Έμμεσοι φόροι - Συγκεντρώσεις κεφαλαίων - Άρθρο 4, παράγραφος 2, στοιχείο β' - Πράξεις που υπόκεινται στον φόρο εισφοράς - Αύξηση της εταιρικής περιουσίας - Παροχή πραγματοποιηθείσα από εταίρο - Ανάληψη των ζημιών βάσει μιας προγενέστερης αυτών δεσμεύσεως)
   2012/C 32/18
   Γλώσσα διαδικασίας: η γερμανική
   
      Αιτούν δικαστήριο
   
   Unabhängiger Finanzsenat, Auβenstelle Linz
   
      Διάδικοι στην υπόθεση της κύριας δίκης
   
   Immobilien Linz GmbH & Co. KG
   
      κατά
   
   Finanzamt Freistadt Rohrbach Urfahr
   
      Αντικείμενο
   
   Αίτηση για την έκδοση προδικαστικής αποφάσεως — Unabhängiger Finanzsenat, Auβenstelle Linz — Ερμηνεία του άρθρου 4, παράγραφος 2, στοιχείο β', της οδηγίας 69/335/ΕΟΚ της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων (ΕΕ L 249, σ. 25) — Πράξεις υποκείμενες σε φόρο εισφοράς — Αύξηση της εταιρικής περιουσίας κεφαλαιουχικής εταιρίας — Στην περιουσία αυτή συμπεριλαμβάνεται ενδεχομένως η δέσμευση οργανισμού δημοσίου δικαίου που είναι ο μοναδικός εταίρος μιας τέτοιας εταιρίας να αναλάβει τις ζημίες της
   
      Διατακτικό
   
   Το άρθρο 4, παράγραφος 2, στοιχείο β', της οδηγίας 69/335/ΕΟΚ του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε από την οδηγία 85/303/EOK του Συμβουλίου, της 10ης Ιουνίου 1985, έχει την έννοια ότι η ανάληψη από εταίρο των ζημιών εταιρίας που πραγματοποιείται στο πλαίσιο εκτελέσεως δεσμεύσεως, την οποία ανέλαβε ο εταίρος πριν επέλθουν οι ζημίες και η οποία αφορά αποκλειστικώς στη διασφάλιση της κάλυψης των ζημιών αυτών, δεν αυξάνει την εταιρική περιουσία της εν λόγω εταιρίας.
   
      (1)  ΕΕ C 13 της 15.1.2011.